Tuks-koshuise kry nuwe nameKlaradyn se naam sal voortaan House Nala wees. Foto: Facebook Koshuisname soos Klaradyn, Kiaat, Jasmyn en Onderstepoort is al sinoniem met die Universiteit van Pretoria, maar dié name is nou iets van die verlede. Dit kom nadat die UP vandeesweek aangekondig het dat hy besluit het om verskeie van sy koshuise se name te verander. Volgens die universiteit is dié besluit geneem om ŉ “meer multikulturele, inklusiewe leefomgewing vir sy studente” te weerspieël. Die universiteit sê in ŉ verklaring daar is wyd met huiskomitees oor die naamveranderinge gekonsulteer voordat die besluit geneem is. Luidens die verklaring het dié konsultasie huisvergaderings, transformasie-komiteevergaderings, opnames en e-stemmery ingesluit. “Daar is ook gesprekke met alumni gevoer oor die voorgestelde name vir die koshuise,” lui die verklaring. “Verder het die universiteit ook gesprekke gehad met die Koshuisadviesraad en die Studenteraad. Die universiteitsraad het in sy onlangse vergadering kennis geneem van die prosesse en die uitkoms daarvan.” Elke koshuis sal verantwoordelik wees vir die implementering van die naamverandering in samewerking met die departement van koshuissake en akkommodasie en die betrokke koshuis-huiskomitee. Boekenhout sal voortaan bekend staan as House TAU. Foto: Facebook Hier is die nuwe name: Vrouekoshuise Curlitzia word Curelitzia Erika word Erica Inca word Ikageng Jasmyn word House Khutso Katjiepiering word Azalea Klaradyn word House Nala Lilium word Hayani Magrietjie word House Mags Manskoshuise Boekenhout word House TAU Kiaat word Tirisano Kollege word College Maroela word Morula Legae Mopanie word Mopane Olienhout word Tuks Ekhaya Olympus word House Ukuthula Taaibos word The Tower Gemengde koshuise: Onderstepoort word OP Village Protea word Protea Mbalenhle Tuks Naledi word Khanyisa Naledi Koshuisname wat onveranderd sal bly is: Asterhof Madelief Nerina Zinnia Xayata Jakaranda Hippokrates Tuksdorp Tuks Bophelong Tuks Village